**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 24/03/2025**

 **Αριθμ. Πρωτ.: 5600**

**ΑΠΟΣΠΑΣΜΑ**

**Από το πρακτικό της αριθμ. 11ης /2025 ΤΑΚΤΙΚΗΣ Συνεδρίασης**

 **της Δημοτικής Επιτροπής Δήμου Λεβαδέων**

**Αριθμός απόφασης : 102**

 **Αποδοχή της υπ΄ αριθμό 19/12-03-25 μελέτης με τίτλο:** **: «ΑΝΕΓΕΡΣΗ ΜΟΥΣΙΚΟΥ ΣΧΟΛΕΙΟΥ ΑΓ. ΓΕΩΡΓΙΟΥ ΔΗΜΟΥ ΛΕΒΑΔΕΩΝ ».**

 Στη Λιβαδειά σήμερα 21η Μαρτίου 2025 ημέρα Παρασκευή και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 5070/17-03-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

 Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 4 (τέσσερα) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος 1.Τουμαράς Βασίλειος

 2. Αγνιάδης Παναγιώτης 2.Παπαβασιλείου Αικατερίνη

 3. Τζουβάρας Νικόλαος(αν/κό μέλ.κ. Καλλιαντάση Χρηστου) 3.Μίχας Δημήτριος

 4. Ταγκαλέγκας Ιωάννης

 Ο Προέδρος της Δημοτικής Επιτροπής εισηγούμενος το 1ο θέμα της ημερήσιας διάταξης έθεσε υπόψη των μελών την με αριθ.πρωτ. 5051/17-03-2025 έγγραφη εισήγηση της Δ/νσης Τεχνικών Υπηρεσιών του Δήμου Λεβαδέων , στην οποία αναφέρονται:

*Έχοντας υπόψη:*

*Την 19/2025 τεχνική μελέτη με τίτλο «****ΑΝΕΓΕΡΣΗ ΜΟΥΣΙΚΟΥ ΣΧΟΛΕΙΟΥ ΑΓ. ΓΕΩΡΓΙΟΥ ΔΗΜΟΥ ΛΕΒΑΔΕΩΝ****» και κυρίως την Τεχνική Έκθεση που επισυνάπτεται σύμφωνα με την οποία:*

*Αντικείμενο του έργου είναι η κατασκευή νέου κτιριακού συγκροτήματος, το οποίο θα στεγάσει το μουσικό σχολείο Αγ.Γεωργίου, Δήμου Λεβαδέων, Π.Ε. Βοιωτίας.*

*Όλα τα χρησιμοποιούμενα δομικά υλικά θα είναι σύγχρονης τεχνολογίας με διεθνείς προδιαγραφές και εγγυήσεις, αναλόγως με τον χώρο για τον οποίο που χρησιμοποιούνται, οικολογικά και φιλικά προς τους χρήστες.*

*Ο Άγιος Γεώργιος εκτείνεται στους πρόποδες του Ελικώνα, σε υψόμετρο 230 μέτρων, σε πράσινο τοπίο, με τρεχούμενα νερά. Υπάγεται διοικητικά στη Δημοτική Ενότητα Κορώνειας του Δήμου Λιβαδέων, απέχει 18 χιλιόμετρα από τη Λιβαδειά και έχει 1.693 κατοίκους, σύμφωνα με την απογραφή του 2011.*

*Το οικόπεδο επί του οποίου προβλέπεται να ανεγερθεί το έργο Μουσικό Σχολείο Αγ.Γεωργίου, Δήμου Λεβαδέων, είναι ιδιοκτησίας του Δήμου, εμβαδού 4.116,98 τ.μ., και βρίσκεται δυτικά του δασυλίου Αυγερινού.*

*Το οικόπεδο είναι προσβάσιμο από περιμετρικές οδούς που οριοθετούν τον χώρο(από Βορρά, Νότο και Δύση), ενώ το έδαφος διαθέτει ανοδική κλίση προς τον Βορρά, γεγονός που έχει ληφθεί υπόψη στον σχεδιασμό για τη βέλτιστη προσαρμογή του κτιρίου στο φυσικό ανάγλυφο.*

*Αποτελείται από διασπορά κτιρίων συνολικής προσμετρούμενης Κάλυψης Κ=1911,77 τ.μ. και συνολικής προσμετρούμενης Δόμησης =2.624,60 τ.μ.*

*Το κτίριο διατάσσεται έτσι ώστε όλοι οι κύριοι χώροι με διαφορετικούς προσανατολισμούς να προστατεύονται κατάλληλα. Λαμβάνοντας υπόψη τις ιδιαιτερότητες του οικοπέδου στην αντιμετώπιση της χωροθέτησης, επιδιώκεται βέλτιστος προσανατολισμός στο εσωτερικό του κτιρίου και στον αύλειο χώρο.*

*Ο βασικός στόχος της πρότασης είναι η προσαρμογή του κτιριακού συγκροτήματος στα δεδομένα των όρων δόμησης και του οικοπέδου στα πλαίσια του απαιτούμενου βιοκλιματικού σχεδιασμού. Το οικόπεδο παρουσιάζει μια κλίση ΒΑ προς ΝΔ.*

*Συγκεκριμένα:*

***ΝΑ.Νότιο και Ανατολικό***

*Στο νότιο και ανατολικό τμήμα του οικοπέδου τοποθετούνται κτηριακοί όγκοι χαμηλού ύψους, σχεδιασμένοι να επιτρέπουν τη συνεχή ηλιακή ακτινοβολία από τις πρώτες πρωινές ώρες έως το απόγευμα. Η στρατηγική αυτή εξασφαλίζει άφθονο φυσικό φως στις αίθουσες διδασκαλίας και τον αύλειο χώρο του σχολείου, καθώς και στο αίθριο που παραμένει φωτεινό καθ' όλη τη διάρκεια της σχολικής ημέρας.*

***Β.Βόρειο Τμήμα****:*

*Στο βόρειο τμήμα του οικοπέδου, δημιουργούνται κτίρια με υπόσκαφο τμήμα, αξιοποιώντας τη φυσική κλίση του εδάφους. Το υπόσκαφο τμήμα φιλοξενεί βοηθητικούς και αποθηκευτικούς χώρους, καθώς και εργαστήρια με χαμηλότερες απαιτήσεις ηλιασμού.*

***Δ.Δυτικό τμήμα****:*

*Στο δυτικό τμήμα του οικοπέδου, τοποθετείται ένα αμφιθέατρο προσβάσιμο από το κοινό. Το αμφιθέατρο έχει σχεδιαστεί για να φιλοξενεί δραστηριότητες εκτός σχολικού ωραρίου, όπως συναυλίες, θεατρικές παραστάσεις και πολιτιστικές εκδηλώσεις. Η τοποθέτησή του στο δυτικό μέρος του οικοπέδου εξασφαλίζει ότι το κτήριο είναι εύκολα προσβάσιμο και παρέχει μια επιπλέον δυνατότητα για την ενίσχυση της πολιτιστικής ζωής της κοινότητας.*

***Εσωτερική Αυλή:***

*Η κεντρική αυλή του σχολείου, όπως προκύπτει από την ανωτέρω διαχείριση περιβαλλόμενη από τα κτήρια, λειτουργεί ως κέντρο κοινωνικής δραστηριότητας και ενισχύει το αίσθημα ασφάλειας των μαθητών. Αυτή η διάταξη επιτρέπει στους καθηγητές την καλύτερη εποπτεία του αυλού και τη διαχείριση των εξωτερικών δραστηριοτήτων.*

*Επισυνάπτεται η Τεχνική Περιγραφή με αναλυτικά στοιχειά της μελέτης για την* ***ΑΝΕΓΕΡΣΗ ΜΟΥΣΙΚΟΥ ΣΧΟΛΕΙΟΥ ΑΓ. ΓΕΩΡΓΙΟΥ ΔΗΜΟΥ ΛΕΒΑΔΕΩΝ.***

***ΕΙΣΗΓΟΥΜΑΣΤΕ***

*Στα μέλη της Δημοτικής Επιτροπής όπως αποφασίσουν για την αποδοχή της υπ΄ αριθμό 19/2025 μελέτης με τίτλο : «****ΑΝΕΓΕΡΣΗ ΜΟΥΣΙΚΟΥ ΣΧΟΛΕΙΟΥ ΑΓ. ΓΕΩΡΓΙΟΥ ΔΗΜΟΥ ΛΕΒΑΔΕΩΝ*** *» ενδεικτικού προϋπολογισμού* ***8.400.000,00 €*** *με ΦΠΑ όπως αυτή συντάχθηκε από τον Αναπτυξιακό Οργανισμό με την επωνυμία «ΣΚΑΠΑΝΗ ΑΝΩΝΥΜΗ ΕΤΑΙΡΕΙΑ-ΑΝΑΠΤΥΞΙΑΚΟΣ ΟΡΓΑΝΙΣΜΟΣ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ» βάσει της από 19-11-24 Προγραμματικής Σύμβασης(Π.Σ.) μεταξύ του προαναφερόμενου Αναπτυξιακού Οργανισμού και του Δήμου Λεβαδέων Η μελέτη υπογράφηκε ως προς την πληρότητα από την Κοινή Επιτροπή Παρακολούθησης όπως ορίζεται από την ως άνω Προγραμματική Σύμβαση και θεωρήθηκε από την Τεχνική Υπηρεσία του Δήμου Λεβαδέων.*

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθμ. 02/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ. 6385/06-02-2025 (ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

- Την υπ΄ αριθμό 19/2025 μελέτη με τίτλο : «ΑΝΕΓΕΡΣΗ ΜΟΥΣΙΚΟΥ ΣΧΟΛΕΙΟΥ ΑΓ. ΓΕΩΡΓΙΟΥ ΔΗΜΟΥ ΛΕΒΑΔΕΩΝ » ενδεικτικού προϋπολογισμού 8.400.000,00 € με ΦΠΑ

- Το με αριθ. πρωτ. 5051/17-03-2025 έγγραφο Δ/νσης Τεχνικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

 Εγκρίνει την υπ΄ αριθμό 19/2025 μελέτη με τίτλο : «**ΑΝΕΓΕΡΣΗ ΜΟΥΣΙΚΟΥ ΣΧΟΛΕΙΟΥ ΑΓ. ΓΕΩΡΓΙΟΥ ΔΗΜΟΥ ΛΕΒΑΔΕΩΝ** » ενδεικτικού προϋπολογισμού **8.400.000,00 €** με ΦΠΑ , όπως αυτή συντάχθηκε από τον Αναπτυξιακό Οργανισμό με την επωνυμία «ΣΚΑΠΑΝΗ ΑΝΩΝΥΜΗ ΕΤΑΙΡΕΙΑ-ΑΝΑΠΤΥΞΙΑΚΟΣ ΟΡΓΑΝΙΣΜΟΣ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ» βάσει της από 19-11-24 Προγραμματικής Σύμβασης(Π.Σ.) μεταξύ του προαναφερόμενου Αναπτυξιακού Οργανισμού και του Δήμου Λεβαδέων , η οποία υπογράφηκε ως προς την πληρότητα από την Κοινή Επιτροπή Παρακολούθησης όπως ορίζεται από την ως άνω Προγραμματική Σύμβαση και θεωρήθηκε από την Τεχνική Υπηρεσία του Δήμου Λεβαδέων και αποτελεί συνημμένο μέρος της παρούσας.

 **Η απόφαση πήρε αριθμό 102/2025.**

Ο ΠΡΟΕΔΡΟΣ ΠΙΣΤΟ ΑΠΟΣΠΑΣΜΑ

ΔΗΜΗΤΡΙΟΣ Κ. ΚΑΡΑΜΑΝΗΣ

 Λιβαδειά 24 -03-2025

 Ο ΠΡΟΕΔΡΟΣ

 **ΤΑ ΜΕΛΗ**

 1. Αγνιάδης Παναγιώτης

 2. Τζουβάρας Νικόλαος ΔΗΜΗΤΡΙΟΣ Κ. ΚΑΡΑΜΑΝΗΣ

 3. Ταγκαλέγκας Ιωάννης ΔΗΜΑΡΧΟΣ ΛΕΒΑΔΕΩΝ